Fauske

Fauske, på (lulesamisk: Fuossko, pitesamisk: Fuassko), er en kommune i Salten i Nordland. Fauske herred ble opprettet 1. januar 1905 ved å skilles ut fra Skjerstad herred. Kommunesenteret Fauske har bystatus, og tettstedet har  innbyggere pr 1. januar .

Beliggenhet
Fauske ligger innerst i Salten og grenser til Bodø kommune i vest, Saltdal kommune og Skjerstadfjorden i sør, Sørfold kommune i nord og mot Sverige i øst. Administrasjonssenteret ligger 50 km øst for Bodø sentrum.

Natur
Fauske er preget av fjord og fjell. Kommunen ligger på nord- og østsiden av Skjerstadfjorden, som går inn i landet ved Saltstraumen sør for Bodø og ender i Saltdalsfjorden i Saltdal. Langs fjorden er terrenget preget av lave åser og skog. I vest går dalførene Jordbrudalen og Fauskeeidet fra fjorden og nordover. I den østlige delen av kommunen går Sulitjelma-dalføret fra fjorden og østover mot Sverige. Dalførene er omgitt av fjell, og i øst stiger fjellene mot svenskegrensen. Høyeste topp er Suliskongen, 1907 moh. Her ligger også isbreene Blåmannsisen nord for Sulitjelma-dalføret og Sulitjelmabreen helt i øst. 14 % av kommunens areal er dekket av is og snø hele året, og 8 % er ferskvann. Våtmarksområdet Kvitblikkvatn i Fauskeeidet er fredet på grunn av sitt rike fugleliv.

Turmål for små og store 
Fauske har mange populære turmål i kommunen. Noe som har bidratt til økt i popularitet de siste årene er konkurransen Ti på Topp som arrangeres årlig i regi av Bedriftsidretten. Det er en morsom aktivitet som motiverer små og store til å ta i bruk ulike turmål i perioden 1. mai til 30. september hvert år. Nedenfor er en oversikt over populære turdestinasjoner på Fauske. Distanse og varighet er omtrentlige.

Bosetning
Halvparten av befolkningen bor i kommunesenteret Fauske, som ligger i Fauskevika helt i nordøst av Skjerstadfjorden, og har bystatus. Andre tettsteder er Finneid, like sør for og nå sammenvokst med Fauske by, Sulitjelma i Sulitjelma-dalføret og Valnesfjord i vest der Jordbrudalen begynner. Resten av befolkningen bor stort sett langs Skjerstadfjorden eller på Fauskeeidet, som strekker seg nordover fra Fauske by.

Fauske kommune hadde befolkningsnedgang fra 1989 til 2007, men har siden igjen begynt å vokse.

Samfunn
Fauske har videregående skole, helsestasjon, sykehjem og aldershjem. Valnesfjord Helsesportsenter er et rehabiliteringstilbud som tar i mot brukere fra hele Nord-Norge. Kommunevåpenet har siden 1988 vært en rød båtsmannsknute mot sølv bakgrunn, og symboliserer Fauske som knutepunkt for kommunikasjon og handel.

Næringsliv

Fauske var tidligere forbundet med Sulitjelma gruber, men er nå kanskje mest kjent for Fauske-marmor på vestsiden av Fauskeeidet, som blant annet har levert marmor til FN-bygningen i New York.

Fauske er også en kraftkommune. I Fauske by ligger flere industribedrifter, blant annet (1985) betong-, trevare- og metallvareindustri, mekanisk verksted og steinsliperi. Det produseres fremdeles gaveartikler av malmen fra Sulitjelma. Det er jordbruk på Fauskeeidet og Valnesfjord, med vekt på husdyrhold og melkeproduksjon. Befolkningen er sysselsatt (1990) i jord- og skogbruk (4 %), kraft- og vannforsyning (3 %), bergverk og industri (15 %), bygg og anlegg (11 %), samferdsel (8 %), forretningsdrift (18 %) og tjenesteytende næringer (41 %). Dyrket mark utgjør 2 % av kommunens areal, og produktiv skog ca. 15 % av arealet.

Historie
Kommunen har sitt navn etter gården Fauske som finnes dokumentert tilbake til 1500-tallet. Ifølge Oluf Rygh er navnet av norrøn opprinnelse og kommer av substantivet fauskr som betyr «morken ved». Fauske har også en rik samisk historie, og på Leivset er det en fredet samisk offerplass. Stedsnavn i kommunen vitner om gammel samisk bosetning. Bergverksdriften med Sulitjelma gruber i Sulitjelma ble startet i 1880-årene, og dominerte Fauske kommune gjennom mesteparten av 1900-tallet. Det ble utvunnet kobber og svovelkis i perioden 1887–1991; Sulitjelma hadde en av Norges største kisforekomster. Det hadde vært gruvedrift på mer enn ti forskjellige steder. Kobbermalm og kobberkis ble transportert med Sulitjelmabanen til utskipningshavnen på Finneid. Jernbanen mellom Sulitjelma og Finneid ble nedlagt i 1972. I dag finnes et gruvemuseum i Sulitjelma hvor de besøkende kan få omvisning dypt inn i de gamle gruvegangene.

I 1905 ble Fauske egen kommune ved utskillelse fra Skjerstad. Mellom 1958 og 1962 var Fauske endestasjon for Nordlandsbanen. En eventuell videreføring av Nordlandsbanen vil være fra Fauske.

Politikk 

Utdypende artikkel: Kommunestyrevalg i Fauske

Kommunestyrevalget 2019

Fauske prestegjeld
Fauske er prestegjeld i Salten prosti, og inndelt i sognene Fauske, Sulitjelma og Valnesfjord.

Kjente personer fra Fauske
Mons Andreas Petersen (1829–1886), fant kobber- og svovelkisforekomster i Sulitjelma
Andreas Moan (1882–1959), stortingsrepresentant (Ap) 1922–1945
Parelius Berntsen (1910–1995), stortingsrepresentant (Ap) 1945–1965
Peter Deinboll (1915–1944), krigshelt
Simon Slåttvik (1917–2001), kombinertløper, OL-vinner
Jacob Jervell (1925–2014), professor i teologi ved UiO
Ivar Antonsen (f. 1946), jazzmusiker
Jørgen Kosmo (1947–2017), stortingsrepresentant (Ap), stortingspresident, statsråd, riksrevisor
Kenneth Svendsen (f. 1954), stortingsrepresentant (FrP) 1997-2017
Odd Henriksen (f. 1965), ordfører (H) 2007–2011, stortingsrepresentant 2013-2017
Ingebjørg Kosmo (f. 1966), operasanger
Ingelin Noresjø (f. 1976), statssekretær (KrF) 2019-2021

Vennskapsbyer
  Älvsbyn
  Melenci

Referanser

Eksterne lenker
 Fauske kommune
Fauske kommunes hjemmeside 
Kommunefakta Fauske - Statistisk sentralbyrå 
Fauske - Store norske leksikon
Opplev Fauske - turistinformasjon - fauske.kommune.no/turist 
Nordlandsmuseet - Sulitjelma gruvemuseum
Nordlandsmuseet – Fauske bygdetun

 
Personer fra Fauske kommune